বাম বিধায়ক সুজন চক্রবর্তীকে দেখতে হাসপাতালে গেলেন বিজেপি নেতা মুকুল রায়। ডেঙ্গিতে আক্রান্ত হয়ে হাসপাতালে ভর্তি সুজন। তাঁর সঙ্গে দেখা করে স্বাস্থ্যের খোঁজ নিলেন মুকুল। 
 নিজস্ব প্রতিবেদন: বাম বিধায়ক সুজন চক্রবর্তীকে দেখতে হাসপাতালে গেলেন বিজেপি নেতা মুকুল রায়। ডেঙ্গিতে আক্রান্ত হয়ে হাসপাতালে ভর্তি সুজন। তাঁর সঙ্গে দেখা করে স্বাস্থ্যের খোঁজ নিলেন মুকুল।  মুকুল রায় বিজেপিতে যোগ দেওয়ার পরই আক্রমণ শানিয়েছিলেন সুজন চক্রবর্তী। নারদা-সারদাকাণ্ডের সঙ্গে তাঁর যোগ থাকার কথা স্মরণ করিয়ে বিঁধেছিলেন। তবে রাজনীতির আখড়ার লড়াই ব্যক্তিজীবনের সৌজন্যে প্রভাব ফেলেনি। মুকুল রায় গিয়ে দেখা করলেন সুজনের সঙ্গে। হাসিমুখে মুকুলের সঙ্গে কথা বললেন বাম বিধায়ক।   শুক্রবার ডেঙ্গি আক্রান্ত বাম বিধায়ককে দেখতে হাসপাতালে গিয়েছিলেন তৃণমূলের মহাসচিব তথা রাজ্যের শিক্ষামন্ত্রী পার্থ চট্টোপাধ্যায়। সামনেই বিধানসভা শুরু হচ্ছেন, সেকথা মনে করিয়ে দিয়ে সুজন চক্রবর্তীর দ্রুত আরোগ্য কামনা করেন পার্থবাবু। তখন হাসপাতালে ছিলেন সিপিএম নেতা গৌতম দেবও। ডেঙ্গিতে আক্রান্ত হওয়ার পর বাইপাসের ধারে একটি হাসপাতালে সুজনবাবু ভর্তি।